બંને દેશો પ્રચારનો મારો ચલાવવા માટે એક બીજાના દેશમાં બલૂન મોકલીને ચોપાનિયા ફેંકતા હોય છે. આ ઉપરાંત રેડિયો સ્ટેશનો ચલાવે છે, જેથી પ્રચારનો મારો સામા દેશમાં કરી શકાય. થોડી હાસ્યાસ્પદ સ્થિતિ વચ્ચે એવી થઈ હતી કે સરહદે કાંટાળી વાડ હોય તેની બંને બાજુ બંને દેશે મોટા મોટા લાઉડસ્પીકર લગાવ્યા હતા. હજી પણ છે. આ લાઉડસ્પીકર પરથી જોરશોરથી સામા પક્ષની નિંદા થાય. સરહદ પાર સામે એકદમ નજીક કોઈ ગામડું હોય ત્યાં થોડું સંભળાય. તે સિવાય માત્ર એક બીજાના દેશના સૈનિકોના કાન લાઉડસ્પીકર સાંભળીને પાકી જાય. થોડા મહિનાથી લાઉડસ્પીકર પર પ્રચાર ઓછો કરાયો છે.